**Прыслоўе як часціна мовы**

**Дзедавец А.У.**

**7 клас**

**Мэта:** садзейнічаць фарміраванню ў вучняў паняцця аб прыслоўі як часціне мовы, дапамагчы засвоіць асноўную граматычную прымету – нязменнасць, устанавіць агульнае і адметнае паміж прыслоўямі і прыметнікамі, назоўнікамі, лічэбнікамі.

**Задачы:** - выпрацоўваць уменні фармуляваць азначэнне прыслоўя, распазнаваць яго ў тэксце, устанаўліваць агульнае граматычнае значэнне, адрозніваць ад іншых часцін мовы, вызначаць сінтаксічную ролю ў сказе ;

- правільна ўжываць ва ўласным вусным і пісьмовым маўленні; выпрацоўваць арфаграфічныя навыкі;

- выхоўваць любоў да прыроды.

**Тып урока:** урок вывучэння новага матэрыялу, праблемны ўрок.

**Метад:** часткова - пошукавы.

Абсталяванне:карткі з тэкстам для кожнага вучня, эпіграф,

карткі “Альтэрнатыўны тэст”, алгарытм разважання, падручнік *“Беларуская мова” 7 клас пад рэд. Г.М. Валочка.*

**Эпіграф да ўрока:**

Сваёй я формы не змяняю.

Заўсёды я абазначаю

Прымету дзеяння і стану –

Як з дзеясловам побач стану,

А як з прыметнікам – то гэта

Ўжо будзе якасці прымета.

**Ход урока**

**I. Арганізацыйны момант**

**1.Псіхалагічны настрой вучняў на працу**

**II.Матывацыйны этап**

**1.**Настаўнік зачытвае эпіграф да ўрока і звяртаецца да вучняў з пытаннем:

- Ці пазналі вы часціну мовы, з якой крыху знаёмы з пачатковай школы?

- Гэта прыслоўе.

**2**. Акрэсліванне тэмы ўрока.

**Настаўнік.** Правільна. Сёння на ўроку мы пачнёмпадрабязна вывучаць самастойную часціну мовы – прыслоўе.

3.Вызначэнне мэты і задач урока з дапамогай слоў –памочнікаў:

**хачу паўтарыць…,**

**хачу разабрацца…,**

**хачу даведацца…,**

**хачу навучыцца… .**

**III.Работа па рэалізацыі тэмы ўрока.**

1. **Аднаўленне вядомага і тлумачэнне новага матэрыялу.**

**Настаўнік.** Давайце звернемся да тэста (тэст запісаны на дошцы і ёсць у кожнага вучня ) і выберам тыя факты, якія, на вашу думку, з’яўляюцца правільнымі.

**Альтэрнатыўны тэст**

1. Прыслоўе – гэта службовая часціна мовы, якая абазначае прымету дзеяння і адказвае на пытанні *як?дзе?адкуль?*
2. Прыслоўе – самастойная часціна мовы, якая абазначае прымету дзеяння або прымету іншай прыметы ці прадмета і адказвае на пытанні *як? якім чынам?калі?чаму? куды? з якой нагоды? навошта?*
3. Прыслоўі змяняюцца па склонах, асобах і ліках.
4. Прыслоўі не скланяюцца, не спрагаюцца, не маюць роду і ліку.
5. Маюць на канцы толькі суфіксы.
6. Могуць мець на канцы суфіксы і канчаткі.
7. У сказе прыслоўе найчасцей бывае акалічнасцю.
8. Нязменная часціна мовы.

**Настаўнік.** Так**,** па некаторых пунктах тэста ў нас узніклі пытанні.

Пастараемся ў сумесным пошуку знайсці правільныя адказы. А для гэтага спачатку неабходна ўспомніць, што мы ведаем пра прыслоўе.

1.Звернемся да пр.218 (легенда Ул. Ягоўдзіка з кнігі “Ці вернецца Кук?). Пасля невялікай самастойнай падрыхтоўкі вучні выразна чытаюць тэкст, з дапамогай настаўніка аналізуюць яго сэнсавую будову, спосабы стварэння звязнасці, тып і стылістычныя асаблівасці.

**Настаўнік.** Што хацеў сказаць аўтар легенды сваім чытачам? Якая асноўная думка тэксту? (У кожнага чалавека існуе пачуццё цудоўнага, прыгожага)

* *Вызначце тып маўлення тэксту. ( Апавяданне. У легендзе дакладна абазначаны час (неяк увесну,даўным – даўно) і месца дзеяння (на Беларусі),названы асобы, якія ўтвараюць дзеянне (добры чараўнік,селянін). У тэксце пераважае план прошлага часу,што характэрна для апавядання пра падзеі,факты мінулага*
* Які стыль маўлення? (*Стыль мастацкі)*
* Спынім увагу на апісанні селяніна.Якімі словамі-сінонімамі называе аўтар селяніна? (хлебароб,араты,гаспадар)

1. **Настаўнік.** З пачатковай школы вучні ведаюць, што прыслоўі адказваюць на пытанні дзе? калі? як? і выконваюць у сказе ролю акалічнасці. Абапіраючыся на гэты факт, стаўлю вучэбную задачу: **вылучыць у тэксце прыслоўі - акалічнасці і выпісаць словазлучэнні, у якія ўваходзяць гэтыя прыслоўі ў якасці залежнага слова.** Адначасова ўстанаўліваецца агульнае граматычнае значэння прыслоўяў, а таксама з якімі часцінамі мовы яны звязаны ў сказе.(Мэта выканання гэтай вучэбнай задачы – авалодаць спосабам дзеяння, з дапамогай якога вучні будуць “пазнаваць” прыслоўі ў тэксце і адрозніваць іх ад іншых часцін мовы) – *(калектыўна).*

калі? прысл.

Неяк увесну

калі? дзеясл.

Даўным –даўно вандраваў

дзе? прым.

Сям – там камяністая

чаму? дзеясл.

Нездарма кажуць і г.д.

**Настаўнік.** Ад якіх часцін мовы залежыць прыслоўе? (*дзеясловаў,прыслоўяў,прыметнікаў)*

**Выснова 1.**

**Настаўнік**. Прыслоўі могуць спалучацца і з назоўнікамі(аналіз прыкладаў, запісаных на дошцы)

якое?

Наз.х

Чытанне ўголас

якая?

Наз.х.

Хата справа

**Настаўнік.** 1. Як пераканацца, што перад намі прыслоўі, калі пытанне задаём як да прыметнікаў? (Зменім назоўнікі, залежныя словы не змяняюцца разам з галоўным, а прыметнікі заўсёды змяняюцца. Значыць, гэта не прыметнікі, а нязменная часціна мовы – прыслоўе)

**Настаўнік.** Нагадаем, што абазначаюць назоўнік, прыметнік, лічэбнік, дзеяслоў і яго формы, якое агульнае граматычнае значэння яны маюць? (Адказы вучняў)

**Настаўнік**. Якое граматычнае значэння прыслоўя? (Вучні адказваюць з апорай на **§34**)

**Выснова 2.**

Агульнае граматычнае значэнне прыслоўя – прымета дзеяння, прымета прыметы, прымета прадмета.

**Настаўнік**. Якое апорнае слова ў граматычным значэнні прыслоўя?

(Прымета)

**Настаўні**к.Часціна мовы вызначаецца па трох паказчыках. Якіх? (Агульнае граматычнае значэнне, марфалагічныя прыметы, сінтаксічная роля)

**Настаўнік.** Выканаем сінтаксічны разбор першага сказа з пр.**218**.

Неяк увесну, даўным – даўно, вандраваў па Беларусі добры чараўнік.

**Настаўнік**. Якім членам сказа з’яўляецца прыслоўе? (акалічнасцю)

**Выснова 3.**

Прыслоўе звычайна бывае акалічнасцю. Гэта яго тыповая роля.

**Настаўнік.** Спынімся яшчэ раз на запісаных на дошцы словазлучэннях і дапоўнім вывад: прыслоўе можа быць азначэннем, калі абазначае прымету прадмета.

**Настаўнік**. У сказе ёсць яшчэ адна акалічнасць месца – па Беларусі.

* Чаму мы не адносім слова (па) Беларусі да прыслоўя, хоць яно таксама абазначае месца дзеяння і адказвае на пытанне дзе? (Абазначае прадмет, можна задаць другое, марфалагічнае пытанне, (па чым?), змяняецца па склонах, можа мець пры сабе азначэнне)

**Настаўнік**. Як пераканацца, што прыслоўе – нязменная часціна мовы?

Прапаноўваецца алгарытм разважання.

1. У словазлучэнні з мяркуемым прыслоўем змяняем галоўнае слова.

Калі змяняецца і залежнае – гэта не прыслоўе, калі залежнае не змяняецца – прыслоўе.

1. Замяняем галоўнае слова іншым па лексічным значэнні, але той самай часцінай мовы. Калі змяняецца залежнае – гэта не прыслоўе, калі не змяняецца - прыслоўе.

**Выснова 4.**

**Прыслоўе** – нязменная часціна мовы: не скланяецца, не спрагаецца, не змяняецца па родах і ліках, не мае канчаткаў.

**Настаўнік.** Самастойна прачытайце навуковы тэкст падручніка аб прыслоўі як часціне мовы і адкажыце на пытанне: Ці ёсць у тэксце дадатковыя звесткі ў параўнанні з тымі высновамі, што былі зроблены ў час аналізу тэксту і суразмоўніцтва? (вучні ўдакладняюць, паведамляюць аб тым, што не прагучала аб прыслоўі)

**IV. Гімнастыка для вачэй.**

**V. Прымяненне атрыманых ведаў.**

**1. Калектыўная работа. Пр.219**

Работа накіравана на выпрацоўку ўмення адрозніваць прыслоўі ад іншых часцін мовы. Практыкаванне дае магчымасць паўтарыць некаторыя правілы вымаўлення і напісання слоў.

**2.Пр.220 Калектыўна (часткова), самастойна.**

Вучні выпісваюць словазлучэнні з прыслоўямі, робяць іх сінтаксічны разбор, вызначаюць, якімі членамі сказа з’яўляюцца прыслоўі, ужытыя ў прыказках, робяць марфемны разбор 2-3 прыслоўяў, вызначаюць, ці ёсць ў іх канчаткі.Чаму? Вызначаюць тэматыку прыказак.

**3.Самастойная работа з тэкстам (работа ў парах).**

У кожнага вучня – картка з тэкстам, у якім прапушчаны прыслоўі.

Патрэбна змяніць, удасканаліць тэкст, дапісаўшы прыслоўі. Дзеці працуюць у парах, па чарзе чытаюць сказы і прапаноўваюць адзін аднаму ўставіць тое ці іншае прыслоўе, дадзенае ў даведцы.

*Казачны лес*

*…выпаў сняжок …пабялелі і без таго белыя бярозы. Пасвятлелі ельнікі.*

*Белы колер у спалучэнні з зяленым … пасуе дрэвам. Дубровы таксама выглядаюць … . Ствалы дубоў імкнуць …,і кожны з іх заканчваецца нібы каронай. Снег,што наліп на іх,ажно ззяе ў сонечных промнях.*

*… таксама ўсё выглядае … . На белым фоне залаціцца лушпавінка сасновай кары. … апусціўся чырвоны кляновы ліст, і ён як гусіная лапка. … глядзяцца імхі. На каранях вываратняў яны здаюцца аксамітнымі.*

**Словы для даведак**: *урачыста, уначы, хораша, увысь, унізе, прыкметна, казачна, аднекуль, вельмі.*

**Настаўнік**. Прачыталі ўдасканалены тэкст. Ці спадабаўся вам лес? Як змяніўся тэкст, калі вы ўставілі прыслоўі? Якая роля прыслоўяў у мове? (Адказы вучняў)

**4.Пр.223(вусна). Вызначаем прыслоўі. Якую ролю яны выконваюць у тэкстах?**

**IV.Абагульненне.**

**Настаўнік**. Выкарыстоўваючы ўвесь матэрыял, які мы разгледзелі на ўроку (эпіграф,запісы ў сшытках,тэкст), звярніцеся яшчэ раз да альтэрнатыўнага тэста і падрыхтуйце вуснае выказванне аб прыслоўі (адказы вучняў)

**VII. Сама – і ўзаемаацэнка вусных выказванняў, выстаўленне адзнак.**

**VIII. Настаўнік прапаноўвае дамашняе заданне: §34,пр.224**

**IX. Рэфлексія. Прадоўжыць сказы:**

Мяне зацікавіла …

Я зразумеў, што …

Мне патрэбна …